ടി20 ലോകകപ്പ് 2021 സ്വയം പുറത്തു പോകാന് തയ്യാര് ടീമിന് തടസ്സമാകില്ല: ഓയിന് മോര്ഗന് ദുബായ് : ടി20 ലോകകപ്പില് ഇംഗ്ലണ്ട് കരീടം നേടുന്നതിന് തന്റെ ഫോമില്ലായ്മ ടീമിന് തടസമായാല് ടീമില് നിന്ന് സ്വയം മാറി നില്ക്കുമെന്ന് ഇംഗ്ലണ്ട് ക്യാപ്റ്റന് ഓയിന് മോര്ഗന്. ഐ.പി.എല്ലില് മികച്ച പ്രകടനം പുറത്തെടുക്കാന് മോര്ഗന് കഴിഞ്ഞിരുന്നില്ല. ഐ.പി.എല്ലില് 17 മത്സരങ്ങളില് നിന്ന് 11.08 ബാറ്റിങ്ങ് ശരാശരിയില് നിന്ന് 133 റണ്സ് മാത്രമാണ് മോര്ഗന് നേടാന് കഴിഞ്ഞത്. മോര്ഗന് 2019 ല് 50 ഓവര് ലോകകപ്പ് കിരീടവും 2016 ലെ മുന് ടി20 ലോകകപ്പിന്റെ ഫൈനലിലും ഇംഗ്ലണ്ടിനെ നയിക്കുകയും ക്യാപ്റ്റനെന്ന നിലയില് ഏറ്റവും മികച്ച താരമാണ്. ഞാന് എപ്പോഴും പറയുന്ന കാര്യമാണ്. ടീമില് നിന്ന് ഒഴിവാക്കപ്പെടുക ഒരു ഓപ്ഷനാണ്. ലോകകപ്പ് ജയിക്കുന്നതില് ടീമിന് മുന്പില് തടസമായി ഞാന് നില്ക്കില്ല. റണ്സ് കണ്ടെത്താന് എനിക്കായില്ല. എന്റെ ക്യാപ്റ്റന്സി വളരെ മികച്ചതാണ്. മോര്ഗന് പറഞ്ഞു. ബൗളര് അല്ല എന്നതിനാല് ഫീല്ഡിങ്ങിലും എനിക്ക് ടീമിന് വേണ്ടി കാര്യമായി ഒന്നും ചെയ്യാനാവുന്നില്ലെങ്കിലും ക്യാപ്റ്റന് എന്ന നിലയില് ടീമിനായി സംഭാവന നല്കാനാവും. ടീം ആവശ്യപ്പെടുന്നിടത്തോളം ഞാന് ടീമില് തുടരും. വേണ്ട എന്ന് അവര് പറഞ്ഞാല് മാറി നില്ക്കും, മോര്ഗന് പറഞ്ഞു. Tags